Superliga. “Lokomotiv” “Turon” ustidan irodali g‘alabani qo‘lga kiritdi

Futbol bo‘yicha O‘zbekiston Superligasining 16-turida “Lokomotiv” 27-avgust kuni juma kuni “Turon”ga qarshi bahs olib bordi.

Uchrashuvning 30-daqiqasida Bilol Toshmirzayev maydon markazidan mezbonlar darvozasini aniq nishonga oldi. 42-daqiqada Temurxo‘ja Abduxoliqov muvozanatni tikladi.
70-daqiqada Abduxoliqov dubl qayd etib, “temiryo‘lchilar”ni oldinga olib chiqdi. Azizbek Omonov 77-daqiqada o‘yinga nuqta qo‘ygan golni urdi.
“Lokomotiv” ushbu g‘alabadan keyin ochkolarini 22 taga yetkazib olgan holda 7-o‘ringa ko‘tarilib oldi, “Turon” (12) 13-pog‘onada bormoqda.

Superliga
16-tur bahsi
27-avgust, juma
Gollar: 0:1 – 30 Bilol Toshmirzayev, 1:1 – 42, penalti Temurxo‘ja Abduxoliqov, 2:1 – 70 Temurxo‘ja Abduxoliqov, 3:1 – 77 Azizbek Omonov.
“Lokomotiv”: 35. Javohir Ilyosov, 3. Islom Qobilov, 5. Kaxi Maxaradze (7. Sadriddin Abdullayev, 46), 8. Javohir Sidiqov (27. Islom Rashidxonov, 80), 11. Temurxo‘ja Abduxoliqov, 17. Sanjar Qodirqulov, 19. Jasurbek Jaloliddinov (14. Azizbek Omonov, 46), 21. G‘ulomhaydar G‘ulomov, 37. Sherzod Fayziyev, 77. Diyorjon Turopov, 94. Xurshidbek Muhtorov (20. Jaloliddin Jumaboyev, 46).
“Turon”: 1. Nizomiddin Ziyovuddinov, 4. Asliddin Toshtemirov, 7. Sunnatilla Abdullajonov (14. Doniyor Ismoilov, 63), 8. Sunnatilla Ermatov (9. Humoyun Murtozayev, 63), 10. Ixtiyor Toshpo‘latov (6. Sardor Abduraimov, 69), 17. Muzaffarjon Muzaffarov, 18. Fozil Musayev (43. Kim Bo Yong, 88), 19. Vladislav Kasminin, 22. Abdulazizxon Abdurashidov, 55. Dayan Ponevich, 77. Bilolxon Toshmirzayev.
Ogohlantirishlar: Toshtemirov (47), Abdullayev (69), Rashidxonov (87), Muzaffarov (87).